
                 Nr.23/140/2007
A V I Z

asupra proiectului de Lege pentru modificarea şi completarea Legii nr.50/1991 privind autorizarea lucrărilor de construcţii, cu modificările şi completările ulterioare



În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.x 379 din 9 mai 2007, pentru aviz la Comisia pentru administraţie publică, amenajarea teritoriului şi echilibru ecologic, cu proiectul de Lege pentru modificarea şi completarea Legii nr.50/1991 privind autorizarea lucrărilor de construcţii, cu modificările şi completările ulterioare.



Propunerea legislativă a fost iniţiată în vederea stopării fenomenului privind practica acordării de autorizaţii suplimentare sau autorizaţii cu efect retroactiv, pentru cei care nu respectă reglementările legale privind autorizarea executării lucrărilor de construcţii.



Propunerea legislativă a fost avizată favorabil de Consiliul Legislativ, cu nr.35/10.01.2007, cu observaţii şi propuneri.



Guvernul României, cu actul nr.83 din 13 aprilie 2007, a comunicat că nu susţine propunerea legislativă în forma prezentată, întrucât aceasta nu este corelată cu dispoziţiile cuprinse în actele normative cu care Legea nr.50/1991 se află în conexiune şi anume: Legea nr.215/2001 privind administraţia publică locală, republicată, O.G. nr.21/2005 privind gospodărirea localităţilor urbane şi rurale, O.U.G. nr.195/2005 privind protecţia mediului şi H.G. nr.525/1996 privind Regulamentul general de urbanism.



Propunerea legislativă a fost adoptată de Senat în forma propusă de iniţiatori.



Inspectoratul de Stat în Construcţii, cu actul nr.9189/20.12.2006 şi cu nr.4433 din 25 mai 2007, a comunicat că nu este oportună adoptarea propunerii legislative întrucât nu aduce noutăţi în soluţionarea unor probleme de disciplină urbanistică şi nici de armonizare cu legislaţia europeană.



Proiectul de lege a fost examinat în mai multe şedinţe ale comisiei, cu participarea specialiştilor din Ministerul Dezvoltării, Lucrărilor Publice şi Locuinţelor şi de la Inspectoratul de Stat în Construcţii.



În şedinţa din data de 12 iunie 2007, membrii comisiei au hotărât să avizeze favorabil proiectul de lege cu amendamente admise prezentate în anexă.


Prin obiectul de reglementare şi conţinutul său, propunerea legislativă face parte din categoria legilor organice.



Potrivit prevederilor Constituţiei României, republicată, Camera decizională pentru această propunere legislativă este Camera Deputaţilor.

PREŞEDINTE,

Iulian Iancu

Anexă
A M E N D A M E N T E     A D M I S E

la proiectul de Lege pentru modificarea şi completarea Legii nr.50/1991 privind autorizarea 
executării lucrărilor de construcţii, cu modificările şi completările ulterioare
	Nr.

crt.
	Textul Legii nr.50/1991, cu modificările şi completările ulterioare
	Textul adoptat de Senat
	Amendamente admise


	Motivaţia

	0
	1
	2
	3
	4

	1
	______
	LEGE

pentru modificarea şi completarea Legii nr.50/1991 privind autorizarea 

executării lucrărilor de construcţii, cu modificările şi completările ulterioare

	LEGE

pentru modificarea şi completarea Legii nr.50/1991 privind autorizarea executării
lucrărilor de construcţii
	

	2
	______
	Art.I. – Legea nr.50/1991 privind autorizarea executării lucrărilor de construcţii, republicată în Monitorul Oficial al României, Partea I, nr.933 din 13 octombrie 2004, se modifică şi se completează după cum urmează:


	Art.I. – Legea nr.50/1991 privind autorizarea executării lucrărilor de construcţii, republicată în Monitorul Oficial al României, Partea I, nr.933 din 13 octombrie 2004, cu modificările şi completările ulterioare, se modifică şi se completează după cum urmează:


	


	0
	1
	2
	3
	4

	3 
	______
	______
	1. La articolul I, după articolul 1 se introduce un nou articol, art.11, cu următorul cuprins:

Art.11 – (1) În zonele centrale prevăzute astfel în Planul Urbanistic General legal aprobat, lucrările de construcţii se realizează pe o amprentă de maxim 80% din suprafaţa solului, diferenţa de minim 20% urmând să fie spaţiu verde.

(2) În zona mixtă, lucrările de construcţii se realizează pe o amprentă de maxim 60% din suprafaţa solului, diferenţa de minim 40% urmând să fie spaţiu verde.

	4 
	______
	1. La articolul 4, după punctul 1 al literei a) se introduce un punct nou, pct.11, cu următorul cuprins:

„(11) În intravilanul comunelor care nu au construite structuri de specialitate, numai până la numirea unei persoane cu responsabilităţi în domeniul amenajării teritoriului şi urbanismului din cadrul aparatului propriu, la cererea acestora.”


	Nemodificat
	

	5 
	______
	2. La articolul 4, după punctul 3 al literei c) se introduce un punct nou, pct.4, cu următorul cuprins:

„(4) lucrări de consolidare la clădiri, indiferent de destinaţie sau forma de proprietate.”


	2. La articolul I punctul 2, la articolul 4, punctul 4 al literei c) va avea următorul cuprins:

4. lucrări de consolidare la clădiri, indiferent de destinaţie sau de forma de proprietate.

	6 
	______
	3. După articolul 4 se introduce un articol nou, art.41, cu următorul cuprins:

„(41) Toate autorizaţiile de construcţie pentru ridicarea unor imobile noi, trebuie să aibă avizul Ministerului Mediului şi Dezvoltării Durabile, aviz care să ateste că amplasamentul imobilului în cauză nu se află în zone cu risc mare de calamităţi naturale.”


	Se elimină.

3. La articolul I punctul 3, după articolul 41 se introduc articolele 42 şi 43 cu următorul cuprins:

(42) – Autorizaţiile construcţiilor de imobile pentru funcţionarea unităţilor de alimentaţie publică în parcuri este interzisă.

(43) Imobilele din parcuri în care funcţionează unităţi de alimentaţie publică vor fi desfiinţate sau îşi vor schimba destinaţia în termen de 30 de zile de la data intrării în vigoare a prezentei legi.

	În conformitate cu prevederile actuale, zonele neconstruibile sunt indicate în planurile de urbanism, respectiv hărţile de risc/hazard.

În acest sens, propunerea privind introducerea unui nou alineat ar birocratiza procesul de autorizare.

Nicăieri în lume nu se construiesc unităţi de alimentaţie publică în parcuri, deoarece ele aduc o poluare fonică şi distrug parcurile (de exemplu Central Parc din New York).



	7 
	______
	4. La articolul 7, după alineatul (19) se introduce un alineat nou, alin.(191), cu următorul cuprins:

„(191) În cazul depăşirii termenului prelungit, se aplică de emitent o penalitate în cuantum de 20% din valoarea taxei iniţiale. Sunt exceptate de la prevederile prezentului alineat, autorizaţiile emise pentru continuarea lucrărilor la interiorul construcţiilor, pentru finisaje, instalaţii, sau modificări ale proiectului autorizat iniţial.”


	4. La articolul I punctul 4, alineatul (191) al articolului 7 va avea următorul cuprins:

(191) În cazul depăşirii termenului prelungit, se aplică de emitent o taxă de 50% din valoarea iniţială a taxei de autorizare, condiţie în care autorizaţia de construire se mai prelungeşte cu max.12 luni. Sunt exceptate autorizaţiile emise pentru continuarea lucrărilor la interiorul construcţiilor, pentru finisaje, instalaţii, sau modificări ale proiectului autorizat iniţial.

	Dispoziţiile în vigoare prevăd ca după expirarea termenului prelungit al unei autorizaţii, lucrările neexecutate necesită o nouă autorizaţie, care permite prelungirea termenului de execuţie a lucrărilor.

	8 
	Art.12. – (1) Autorizaţiile de construire sau de desfiinţare, emise cu încălcarea prevederilor legale, pot fi anulate de către instanţele de contencios administrativ, potrivit legii. Anularea autorizaţiilor de construire sau de desfiinţare poate fi cerută, în condiţiile legii, şi de către prefect, inclusiv la sesizarea expresă a organelor de control ale Inspectoratului de Stat în Construcţii.
	5. La articolul 12, alineatul (1) va avea următorul cuprins:

„Art.12. – (1) Autorizaţiile de construire sau de desfiinţare, emise cu încălcarea prevederilor legale, pot fi anulate de către instanţele de contencios administrativ, potrivit legii. Anularea autorizaţiilor de construire sau de desfiinţare poate fi cerută, în condiţiile legii, şi de către prefect şi primarul general al municipiului Bucureşti, inclusiv la sesizarea expresă a organelor de control ale Inspectoratului de Stat în Construcţii.”


	Nemodificat
	

	9 
	Art.23. – (3) Terenurile destinate construirii se scot din circuitul agricol, temporar sau definitiv, potrivit legii.
	6. La articolul 23, alineatul (3) va avea următorul cuprins:

„(3) Terenurile destinate construirii se scot din circuitul agricol, temporar sau definitiv, în baza autorizaţiei de construire.”


	Se elimină.

	S-a avut în vedere necesitatea corelării dezideratului exprimat cu dispoziţiile aplicabile în materia scoaterii terenurilor agricole din circuitul agricol (a se vedea Legea fondului funciar nr.18/1991, republicată.



	10 
	______
	7. La articolul 24 alineatul (1), după litera c) se introduce o literă nouă, lit.d), cu următorul cuprins:

„d) aprobarea furnizării de utilităţi urbane, ca urmare a executării de lucrări de branşamente şi racorduri la reţele pentru construcţii noi neautorizate.”


	Se elimină.

	11 
	
	
	5. La articolul 24 după alineatul (2) se introduce un nou alineat alin.(3) cu următorul cuprins:

(3) Executarea, fără autorizaţie de construire a lucrărilor de construcţii, se sancţionează cu desfiinţarea acesteia pe cheltuiala beneficiarului investiţiei, pentru lucrările de construcţii ce se realizează după intrarea în vigoare a prezentei legi.

	Necesitatea punerii în ordine.

	12 
	Art.28. – (1) O dată cu aplicarea amenzii pentru contravenţiile prevăzute la art.26 alin.(1) lit.a) şi b) se dispune oprirea executării lucrărilor, precum şi, după caz, luarea măsurilor de încadrare a acestora în prevederile autorizaţiei sau de desfiinţare a lucrărilor executate fără autorizaţie ori cu nerespectarea prevederilor acesteia, într-un termen stabilit în procesul-verbal de constatare a contravenţiei.

(2) Decizia menţinerii sau a desfiinţării construcţiilor realizate fără autorizaţie de construire sau cu nerespectarea prevederilor acesteia se va lua de către autoritatea administraţiei publice competente, pe baza planurilor urbanistice şi a regulamentelor aferente, avizate şi aprobate în condiţiile legii, sau, după caz, de instanţă. Pentru lucrări ce se execută la clădirile prevăzute la art.3 lit.b) este necesar avizul Ministerului Culturii şi Cultelor.

(3) Măsura desfiinţării construcţiilor se aplică şi în situaţia în care, la expirarea termenului de intrare în legalitate stabilit în procesul-verbal de constatare a contravenţiei, contravenientul nu a obţinut autorizaţia necesară.
	8. Articolul 28 va avea următorul cuprins:

„Art.28. – Odată cu aplicarea amenzii pentru contravenţiile prevăzute la art.26, în cazul nerespectării prevederilor autorizaţiei se dispune oprirea executării lucrărilor şi luarea măsurilor de desfiinţare a lucrărilor executate fără autorizaţie ori cu nerespectarea prevederilor acesteia. Desfiinţarea lucrărilor executate fără autorizaţie ori cu nerespectarea prevederilor acesteia va fi efectuată în termen de 30 de zile de la aplicarea sancţiunii de către autoritatea care a constatat contravenţia, cheltuielile pentru desfiinţarea lucrărilor fiind suportate de beneficiarul lucrării.”


	6. La articolul I punctul 8, articolul 28 va avea următorul cuprins:

Art.28. – (1) O dată cu aplicarea amenzii pentru contravenţiile prevăzute la art.26 alin.(1) lit.a) şi b) se dispune oprirea executării lucrărilor, precum şi, după caz, luarea măsurilor de încadrare a acestora în prevederile autorizaţiei sau de desfiinţare a lucrărilor executate fără autorizaţie ori cu nerespectarea prevederilor acesteia, va fi efectuată în termen de 30 zile de la aplicarea sancţiunii, de către autoritatea publică locală, cheltuielile fiind recuperate de la beneficiarul investiţiei, pentru imobilele construite după intrarea în vigoare a prezentei legi.

	Legea prevede posibilitatea intrării în legalitate atunci când construcţiile edificate se încadrează în planurile urbanistice legal aprobate, iar cele care nu respectă condiţiile din autorizaţie, pot fi aduse în cadrul autorizat şi în aceste condiţii pot fi edificate în continuare.



	13 
	
	9. După articolul 30 se introduc două articole noi, art.301 şi 302, cu următorul cuprins:

„(301) Inspectoratul de Stat în Construcţii utilizează 50% din fondul constituit pentru îndeplinirea atribuţiilor legale şi virează restul de 50% din acest fond în contul Ministerului Transporturilor care îl utilizează pentru fundamentarea şi întocmirea documentaţiilor de urbanism şi amenajarea teritoriului ce intră în atribuţiile acestuia, potrivit legii.

(302) Ministerul Transporturilor va elabora norme metodologice privind folosirea sumelor constituite potrivit prevederilor art.301, care vor fi aprobate prin ordin al ministrului transporturilor.”


	Se elimină.

	14 
	
	Art.II. – Dispoziţia referitoare la completarea art.4 lit.a), prin introducerea pct.3, se aplică pe termen limitat de 90 de zile de la data intrării în vigoare a prezentei legi, respectiv a legilor de reorganizare administrativ-teritorială având ca obiect înfiinţarea de comune noi.


	Se elimină.

	15 
	
	Art.III. – Legea nr.50/1991 privind autorizarea executării lucrărilor de construcţii, republicată, cu modificările şi completările ulterioare, inclusiv cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.


	Nemodificat


	


PREŞEDINTE,

Iulian Iancu

Consilieri parlamentari,

Daniel Bădina

Octavian Martin

